I. El Departament d'Agricultura Ramaderia i Pesca remet a aquesta Comissió Jurídica Assessora el Projecte de decret pel qual s'estableixen mesures de tallada periòdica i selectiva de vegetació en la zona d'influència de les línies aèries de conducció elèctrica per a la prevenció d'incendis forestals i la seguretat de les instal·lacions.
Sol·licita el dictamen preceptiu conforme a l'article 3.3.a) del Decret legislatiu 1/1991 de 25 de març que refon les lleis reguladores d'aquesta Comissió.
La funció dictaminadora de la Comissió Jurídica Assessora en matèria de projectes de disposicions generals comporta com sovint s'ha repetit: a) l'estudi de la competència de la Generalitat i l'habilitació del seu govern per dictar la norma de què es tracti; b) la comprovació d'haver-se seguit els tràmits procedimentals d'elaboració de normes previstos per la llei i c) les observacions sobre la legalitat de la norma i els suggeriments sobre possibles defectes a evitar o millores tècniques a introduir en el projecte.
L'estudi de la competència del Govern de la Generalitat per dictar el Decret projectat no presenta cap problema.
El Projecte de decret troba la seva raó de ser en el que disposa l'article 5 del Decret 64/1995 de 7 de març pel qual s'estableixen mesures de prevenció d'incendis forestals que determina les mesures que estan obligats a observar els titulars de línies aèries de conducció elèctrica.
I en ell com diu l'exposició de motius "es fa necessari fixar els conceptes que intervenen en el desenvolupament pràctic de les actuacions de neteja i manteniment i establir-ne el seu abast".
Tant l'esmentat Decret en vigor com el projecte que ara es dictamina troben recolzament en la Llei 6/1988 de 30 de març forestal de Catalunya que en l'article 33 disposa: "Correspon al Departament d'Agricultura Ramaderia i Pesca la planificació la coordinació i l'execució de les mesures i les accions que es realitzin per a la prevenció d'incendis forestals en col·laboració amb els altres departaments de l'Administració les entitats locals les Agrupacions de Defensa Forestal i els particulars".
En conseqüència doncs no hi ha dubte que la Generalitat té competència per dictar el projecte de disposició general objecte d'aquest dictamen.
Aquesta Comissió Jurídica Assessora sovint ha reiterat que el procediment d'elaboració de les disposicions generals té una notable importància ja que cal que aquestes es dictin amb els millors continguts materials possibles i també amb la major perfecció tècnica.
Per això és procedent examinar si en la preparació del Projecte de decret s'han seguit els requisits procedimentals establerts en els articles 63 i següents de la Llei 13/1989 de 14 de desembre d'organització procediment i règim jurídic de l'Administració de la Generalitat de Catalunya.
S'ha de significar en primer terme que l'expedient tramès a la Comissió pel Departament d'Agricultura Ramaderia i Pesca és en aquest cas molt complet si bé presenta alguna deficiència ja detectada en alguna altra ocasió com la manca d'expressió formal del centre directiu que dins el Departament ha iniciat l'elaboració del Projecte (sembla ser la Direcció General del Medi Natural que és qui revisa les al·legacions efectuades però no consta expressament) la manca de data i signatura d'alguns dels documents substancials que consten en l'expedient probablement a causa de la indefinició del centre directiu que els elabora i el fet que la memòria en el sentit ample de la Llei 13/1989 sembla redactada al final de la tramitació de l'expedient i no al seu inici com es pot desprendre del fet que en el tràmit d'audiència i informació es remet tan sols el Projecte de decret sense cap altre document que l'acompanyi.
D'altra banda i en sentit positiu remarquem l'amplitud de les consultes i informes demanats a empreses elèctriques organismes i entitats amb presència a l'àmbit forestal sindicats i organitzacions empresarials agràries i l'Associació Catalana de Municipis i la Federació de Municipis de Catalunya.
També es va remetre el Projecte als departaments de Medi Ambient d'Indústria i Energia i de Governació.
Un nombre important dels consultats han efectuat al·legacions algunes de les quals s'han incorporat al text definitiu del projecte.
S'ha de destacar en darrer terme que si bé consta –document 6 de l'expedient– un estudi econòmic aquest es planteja més en els termes del cost per a l'Administració de la Generalitat previst a l'apartat 3 de l'article 63 de la Llei 13/1989 que no pas en els termes més amples de cost-benefici socials a què es refereix l'apartat 2 del mateix article.
Tot i amb tot l'expedient pot considerar-se correctament tramitat conforme al que disposa la llei.
Pel que fa referència al contingut del Projecte de decret objecte de dictamen cal assenyalar el seu acusat caràcter tècnic sobre el qual aquesta Comissió no té cap observació a formular.
D'altra banda l'abans esmentada riquesa d'al·legacions en el tràmit de consultes facilita aquesta tasca ja que havent intervingut entitats de molt diversa significació pròpia i distint posicionament sobre la matèria objecte de regulació la referència als aspectes més importants que no han estat acceptats i incorporats al Projecte de decret pot resultar una guia útil en aquest cas.
a) En primer terme no ha trobat resposta la petició de la Federació de Municipis de Catalunya en el sentit que el Projecte de decret prevegi les competències municipals en matèria de previsió i extinció d'incendis així com en matèria de llicències per a la tala d'arbrat.
I entenem que fóra oportuna alguna consideració sobre això en el Projecte de decret atès singularment el que estableix la Llei 6/1988 de 30 de març en el seu transcrit article 33.
b) Tampoc no ha trobat resposta el Consorci Forestal de Catalunya cap de les esmenes del qual ha estat tinguda en consideració.
Algunes són estrictament tècniques i no seran objecte de comentari.
Però si cal fer esment especial a les observacions sobre l'article 7 respecte del qual també aquesta Comissió entén que fóra necessari precisar més les normes procedimentals.
c) A l'exposició de motius s'haurà de fer constar atès el caràcter no substancial de les observacions que s'efectuen que el Decret es dicta "d'acord" amb el dictamen de la Comissió Jurídica Assessora.
d) No sembla adient que el Decret s'iniciï amb definicions de conceptes i per tant seria millor començar per la determinació del seu objecte i passar a l'article 2 les esmentades deficiències.
Al mateix temps caldria substituir la numeració per la corresponent indicació amb lletres.
e) L'article 11 és innecessari i en altre cas el seu contingut respon més a una disposició addicional o final.
f) Ja que sembla existir urgència en l'aprovació del Projecte abans de l'immediat període estival s'hauria d'incloure la corresponent disposició que deixi sense efecte el període ordinari de 20 dies de vacatio legis.
S'informa favorablement sobre el Projecte de decret pel qual s'estableixen mesures de tallada periòdica i selectiva de vegetació en la zona d'influència de les línies aèries de conducció elèctrica per a la prevenció d'incendis forestals i la seguretat a les instal·lacions amb les observacions i suggeriments continguts en el fonament jurídic IV.